Adatvédelmi tájékoztató

**Bevezető, jogszabályi háttér:**

A **Medic Group Nonprofit Kft.** (továbbiakban Szolgáltató) az Alaptörvény, az Európai Parlament és a Tanács (a továbbiakban: EU) 2016/679 Rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet), a Polgári Törvénykönyvről szóló 2013. évi V. törvény, az információs önrendelkezési jogról és az információszabadságról szóló 2011. évi CXII. törvény (a továbbiakban: Info tv.), az egészségügyről szóló 1997. CLIV. törvény (a továbbiakban: Eütv.), az egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII. törvény (a továbbiakban: Eüak.), valamint az egészségügyi és a hozzájuk kapcsolódó személyes adatok kezelésének egyes kérdéseiről szóló 62/1997. (XII. 21.) NM rendelet (a továbbiakban: Eünr.) alapján a Szolgáltatónál kezelt adatok védelmének rendjét az alábbiak szerint állapítja meg:

Az Adatkezelőnek az Érintett részére a személyes adatainak kezeléséről tájékoztatást kell nyújtania, melynek tömörnek, átláthatónak, könnyen hozzáférhetőnek és könnyen megfogalmazottnak kell lennie. Az Adatkezelő feladata továbbá, hogy segítse az Érintettet jogainak gyakorlásában.

**Adatkezelési tájékoztató jogalapja, célja, címzettjei:**

A jelen adatkezelési tájékoztató (továbbiakban: Tájékoztató) célja meghatározni a **Medic Group Nonprofit Kft**., mint adatkezelő (a továbbiakban: **Adatkezelő**) működése során keletkezett személyes adatok kezelésének feltételeit és céljait. A jelen Tájékoztató az Adatkezelő által nyújtott egészségügyi szolgáltatásokat igénybe vevő vagy a jövőben igénybe venni kívánó természetes személyeknek szól (a továbbiakban: **Érintett**).

Személyes adat csak törvényben meghatározott célból, jog gyakorlása és kötelezettség teljesítése érdekében kezelhető, vagy önkéntes adatszolgáltatás alapján a Szolgáltató által előre meghatározott célból, a cél eléréséhez szükséges minimális mértékben és ideig (az adatkezelés célhoz kötöttsége és arányossága).

A személyes adatok kezelésének jogszerűnek, átláthatónak és tisztességesnek kell lennie, érvényesülnie kell az adattakarékosság elvének (a kezelt adatok minimálisra csökkentése), és az érintettnek joga van a tájékoztatáshoz mind az adatkezelésre, mind a jogai gyakorlására vonatkozóan.

Személyes adat csak akkor kezelhető, ha

a) ahhoz az érintett hozzájárulását adta, vagy

b) azt törvény elrendeli, vagy

c) a Szolgáltató rendeltetésszerű működésének, a munkáltatói jogok gyakorlásának biztosításához nélkülözhetetlen.

Az érintettel az adat felvétele előtt közölni kell az adatkezelés célját, valamint azt, hogy az adatszolgáltatás önkéntes vagy kötelező. Kötelező adatszolgáltatás esetén meg kell jelölni az adatkezelést elrendelő jogszabályt.

Az egészségügyi adatok felvétele a gyógykezelés része. Az egészségügyi és a személyazonosító adatoknak a gyógykezelt személy (törvényes képviselője) részéről történő szolgáltatása – az egészségügyi ellátás igénybevételéhez kötelezően előírt személyazonosító adatok és törvényben foglaltak kivételével – önkéntes.

1. Adatkezelő adatai:

Cégnév: Medic Group Nonprofit Kft.

Székhely: 1117 Budapest Nádorliget utca 8/b fszt. 1.

Cégjegyzékszám: 01-09-206701

Képviselő: Kovács Ildikó ügyvezető

Adószám: 14332546-2-43

Weblap: [www.pikkelysomorkezelés.hu](http://www.pikkelysomorkezelés.hu)

Adatkezelő elérhetőségei:

Cím: 1117 Budapest Nádorliget utca 8/b fszt. 1.

Telefon: (+36-30) 277-9277

E-mail: budapest@pikkelysomorkezeles.hu

Adatvédelmi tisztviselő:

Neve: Dr. Erdős Ildikó

Elérhetősége: budapest@pikkelysomorkezeles.hu

Adatvédelmi kérelmek: amennyiben bármilyen kérése vagy kérdése van az adatkezeléssel kapcsolatban, kérelmét postai úton vagy elektronikusan az alábbi címekre küldheti. 1117 Budapest Nádorliget utca 8/b fszt. 1., budapest@pikkelysomorkezeles.hu. Válaszainkat késedelem nélkül, de legfeljebb 30 napon belül küldjük az Ön által kért címre.

1. Az Adatkezelő szervezeti egységei

Az Adatkezelő, több telephelyéből adódóan több szervezeti egységgel rendelkezik. Jelen Tájékoztató az Adatkezelő minden olyan egységére vonatkozik, ahol az Érintettek személyes, illetve egészségügyi adatait kezelik.

**2.1 Az Adatkezelő szervezeti egységei:**

* Járóbeteg szakellátás
* 1117 Budapest Nádorliget utca 8/b fszt. 1.
* 7624 Pécs, Őz utca 6.
* 9024 Győr, Horváth Árpád u.3.
* 9700 Szombathely, Dolgozók útja 1.
* 3529 Miskolc, Csabai kapu 9-11 (Kórház járóbeteg rendelő)
* HR, munkaügy
* Gazdasági részleg
* Marketing
* Egyéb adminisztratív egységek (mint pl. recepciók)

1. Főbb adatkezelések

**3.1.** **Egészségügyi szolgáltatás nyújtásához kapcsolódó adatkezelés**

3.1.1. Az Adatkezelőnek, mint egészségügyi szolgáltatást nyújtó Szolgáltatónak adatkezelési kötelezettsége van, melyet *az egészségügyről szóló 1997. évi CLIV törvény 136 § -a* ír elő. Az egészségügyi dokumentációban az Érintett egészségügyi adatain kívül az *egészségügyi és a hozzájuk kapcsolódó személyes adatok kezeléséről és védelméről szóló 1997. évi XLVII törvény 3§ b) pont*jában meghatározott személyazonosító adatait is vezetni kell.

3.1.2. Abban az esetben, ha az Érintett önként fordul az adatkezelőhöz, a kezeléssel összefüggő egészségügyi és személyazonosító adatainak kezelésére szolgáló hozzájárulását – ellenkező nyilatkozat hiányában – megadottnak kell tekinteni.

3.1.3. Az adatkezelés célja és kezelt adatok köre:

* Adatkezelés célja: Egészségügyi szolgáltatás nyújtása és ezzel összefüggő kapcsolattartás
* Kezelt adatok köre: családi és utónév, leánykori név, nem, születési hely és idő, anya leánykori családi és utóneve, lakóhely, tartózkodási hely, társadalombiztosítási azonosító jel (TAJ); telefonszám és/vagy e-mail cím

3.1.4. Az Érintettek köre:

Az Adatkezelő által nyújtott szolgáltatást igénybevevő természetes személyek.

3.1.5. Az adatkezelés időtartama:

A különböző dokumentációk megsemmisítése az aktuális jogszabályoknak megfelelő módon és a megszabott határidők szerint történik.

*Az egészségügyi és a hozzájuk kapcsolódó személyes adatok védelméről szóló 1997. évi XLVII törvény 30§-a* alapján*:*

* az egészségügyi dokumentációt – a képalkotó diagnosztikai eljárással készült felvételek és az arról készült leletek kivételével – 30 évig;

3.1.6. Az adatkezelés során igénybe vett adatfeldolgozók adatai:

* Külső irattár, archívum: külső szolgáltatót nem vesz igénybe ezen feladatok ellátásra

Jogi szolgáltatók: A Szolgáltató az Érintett(ek), illetve saját jogos érdekeinek védelme érdekében jogosult jogi szolgáltatás (elsősorban ügyvédek és ügyvédi irodák) igénybevételére, melynek során az érdekérvényesítéssel összefüggő személyes adatok a jogi szolgáltató, mint adatfeldolgozó részére átadhatóak, azzal az ügyvédet az ügyvédi tevékenységről szóló 2017. évi LXXVIII. törvény szerinti titoktartási kötelezettség terheli.

Adattovábbítás történhet még az egészségügyi ellátóhálózaton kívüli szerv megkeresésére vagy adatkérésére *az egészségügyi és a hozzájuk kapcsolódó személyes adatok védelméről szóló 1997. évi XLVII törvény 23.§-27.§-a* alapján.

3.1.7. Az adatkezelés jogalapja:

* *az egészségügyi és a hozzájuk kapcsolódó személyes adatok védelméről szóló 1997. évi XLVII törvény*
* *az egészségügyről szóló 1997. évi CLIV törvény*
* *GDPR 6. cikk (1) bekezdés c) pont*

3.1.8. Titoktartás

A Szolgáltató szervezeti egységeinél adatkezelést végző alkalmazottak kötelesek az általuk megismert személyes adatokat titokként megőrizni, ilyen munkakörben csak az foglalkoztatható, aki titoktartási nyilatkozatot tett.

Az egészségügyi dolgozót, valamint az egészségügyi szolgáltatóval munkavégzésre irányuló jogviszonyban álló más személyt minden, a beteg egészségi állapotával kapcsolatos, valamint az egészségügyi szolgáltatás nyújtása során tudomására jutott adat és egyéb tény vonatkozásában, időbeli korlátozás nélkül titoktartási kötelezettség terhel, függetlenül attól, hogy az adatokat közvetlenül a betegtől, vizsgálata vagy gyógykezelése során, illetve közvetetten az egészségügyi dokumentációból vagy bármely más módon ismerte meg. A titoktartási kötelezettség az intézmény minden dolgozóját köti. Az egészségügyi ellátásban résztvevők titoktartási nyilatkozatot nem tesznek, a titoktartási kötelezettség munkaköri leírásukban kerül rögzítésre.

**3.2. Számla kiállításához kapcsolódó adatkezelés**

3.2.1. Az adatkezelés célja és a kezelt adatok köre:

* Adatkezelés célja: szolgáltatáshoz kapcsolódó számla kiállítása
* Kezelt adatok köre: Családi-és utónév, lakcím

Egyes esetekben:

* + - * Egészségpénztári tagi azonosító/kártya szám
      * Cégnév, cég székhelyének címe, adószám

3.2.2. Az Érintettek köre:

Az adatkezelő által nyújtott szolgáltatást igénybevevő természetes személyek.

3.2.3. Az adatkezelés időtartama:

A számlákat a számvitelről szóló 2000. évi C törvény 169. §-a alapján legalább 8 évig szükséges megőrizni.

3.2.4. Az adatkezelés során igénybe vett adatfeldolgozó adatai:

Könyvviteli szolgáltató és bérszámfejtés:

Kissné Bartók Éva egyéni vállalkozó

Budapest, Ugarszél utca 26.

1238

Számlázó program: Invoice

3.2.5. Címzettek kategóriái:

* NAV
* Egészségpénztárak, biztosítók

3.2.6. Az adatkezelés jogalapja:

* a számvitelről szóló 2000. évi C törvény
* GDPR 6. cikk (1) bekezdés c) pont

**3.3. Leletközléssel kapcsolatos adatkezelés**

3.3.1. Az Érintett elkészült leletét (nyitvatartási időben) személyesen átveheti az Adatkezelő telephelyén (1117 Budapest Nádorliget utca 8/b fszt. 1.)

3.3.2. Az Érintett tudomásul veszi, hogy vizsgálati eredmény telefonon történő közlésére nincs lehetőség.

3.3.3. Az adatkezelés jogalapja:

Az érintett hozzájárulása ((GDPR 6. cikk (1) bekezdés a) pont))

1. **Az Érintett jogai**

**4.1 Tájékozódáshoz való jog (GDPR 12. és 13. cikk)**

Az érintett jogosult arra, hogy a rá vonatkozó személyes adatok kezelésével összefüggő tájékoztatást az adatgyűjtés időpontjában megkapja.

**4.2 Az érintett hozzáférési joga (GDPR 15. cikk)**

Az érintett jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a GDPR 15. cikk (1) bekezdésben meghatározott információkhoz hozzáférést kapjon.

**4.3 A helyesbítéshez való jog (GDPR 16. cikk)**

Az érintett jogosult arra, hogy kérésére az Adatkezelő indokolatlan késedelem nélkül helyesbítse a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését.

**4.4 A törléshez való jog (GDPR 17. cikk (1)-(3) bekezdés)**

Az érintett jogosult arra, hogy kérésére az Adatkezelő indokolatlan késedelem nélkül törölje a rá vonatkozó személyes adatokat, amennyiben a személyes adatokra már nincs szükség abból a célból, amelyből azokat gyűjtötték vagy más módon kezelték vagy álláspontja szerint a személyes adatokat jogellenesen kezelik. A személyes adatok törlésére nincs lehetőség, ha az adatkezelés szükséges a személyes adatok kezelését előíró, az adatkezelőre alkalmazandó uniós vagy tagállami jog szerinti kötelezettség teljesítése céljából.

## **4.5 Az adatkezelés korlátozásához való jog (GDPR 18. cikk)**

Az Érintett jogosult arra, hogy kérésére az adatkezelő korlátozza az adatkezelést, ha az alábbi feltételek valamelyike teljesül:

* az Érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az adatkezelő ellenőrizze a személyes adatok pontosságát;
* az adatkezelés jogellenes, és az Érintett ellenzi az adatok törlését, és ehelyett kéri azok felhasználásának korlátozását;
* az adatkezelőnek már nincs szüksége a személyes adatokra adatkezelés céljából, de az Érintett igényli azokat jogi igények előterjesztéséhez, érvényesítéséhez vagy védelméhez;
* az Érintett tiltakozott az adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az adatkezelő jogos indokai elsőbbséget élveznek-e az Érintett jogos indokaival szemben.

**4.6. A személyes adatok helyesbítéséhez vagy törléséhez, illetve az adatkezelés korlátozásához kapcsolódó értesítési kötelezettség (GDPR 19. cikk)**Az Adatkezelő minden olyan címzettet tájékoztat valamennyi helyesbítésről, törlésről vagy adatkezelés-korlátozásról, akivel, illetve amellyel a személyes adatot közölték, kivéve, ha ez lehetetlennek bizonyul, vagy aránytalanul nagy erőfeszítést igényel. Az érintettet kérésére az Adatkezelő tájékoztatja e címzettekről..

**4.7. A tiltakozáshoz való jog (GDPR 21. cikk)**

Az érintett jogosult arra, hogy saját helyzetével kapcsolatos okokból bármikor tiltakozzon az adatkezelés ellen. Tiltakozás esetén az Adatkezelő a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak. A tiltakozással egyidejűleg az adatkezelés korlátozása is kérhető.

1. Adatkezelőre vonatkozó intézkedési határidő

Az Érintettnek joga van kérelmezni az Adatkezelő által vezetett személyes adataihoz történő hozzáférését. Az Adatkezelő indokolatlan késedelem nélkül, de mindenféleképpen a kérelem beérkezésétől számított 1 (egy) hónapon belül tájékoztatja az érintettet a jogai gyakorlására irányuló kérelme nyomán hozott intézkedésekről. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. A határidő meghosszabbításáról az Adatkezelő a késedelem okainak megjelölésével a kérelem kézhezvételétől számított 1 (egy) hónapon belül tájékoztatja az érintettet.

Rendelkezési és hozzáférési jogait – éppen adatainak védelme érdekében – csak előzetes személyazonosítást követően tudjuk biztosítani. Erre irányuló igénye esetén kérjük, hogy azt a következő elérhetőségek valamelyikén jelezze felénk:

* e-mail: budapest@pikkelysomorkezeles.hu
* postacím: 1117 Budapest Nádorliget utca 8/b fszt. 1. .

Ugyanezen elérhetőségeken fogadjuk az adatkezelés jogszerűségével kapcsolatos panaszokat is.

1. Jogorvoslati tájékoztatás

Az Adatkezelő esetleges jogsértése ellen panasszal a Nemzeti Adatvédelmi és Információszabadság Hatóságnál lehet élni:

**Nemzeti Adatvédelmi és Információszabadság Hivatal**

1125 Budapest, Szilágyi Erzsébet fasor 22/C.

Postacím: 1530 Budapest, Pf. 5.

www.naih.hu  
E-mail: [ugyfelszolgalat@naih.hu](mailto:ugyfelszolgalat@naih.hu)  
Telefonszám: +36 (1) 391-1400

Minden Érintett jogosult bírósági jogorvoslatra, amennyiben megítélése szerint a személyes adatainak nem megfelelő kezelése következtében megsértették a vonatkozó jogszabályok szerinti jogait.

Budapest, 2020. augusztus 19.

Medic Group Nonprofit Kft.

Kovács Ildikó

ügyvezető